text: Fremgangsmåde.
  Bland det tørre, gennem en sigte, så melet er helt løst.
  Bland det våde, og rør det tørre i.
  Pisk æggehviderne og vend dem ind i dejen. Det er lettest at røre halvdelen i først, og så resten.
  Lad dejen hvile i en halv time, eller i køleskabet natten over. Det giver tid til at opløse melet, så dejen hænger bedre sammen.
  Hvis panden er ny eller meget snavset eller affedtet efter vaskning, så skal den klargøres: Varm den meget kraftigt op med salt, til saltet bliver misfarvet. Skrab godt med saltet for at fjerne alle belægninger og al olie og al fugtighed. Børst omhyggeligt salt og snavs ud med en serviet eller lignende. Fordel 50 g smør og vent, til det er smeltet helt. Rør det smeltede smør i dejen, og tør panden af med en ren serviet. Nu er panden klar.
  Varm panden, så det syder, når der kommer smør på.
  Kom 1/2 tsk smør i hvert hul. 
  Skru ned for varmen! Nu er panden gennemvarm.
  Fyld hvert hul ca. halvt op.
  Vend 1/4 omgang. Gentag. Gentag indtil de er helt gennembagte uden flydende dej i midten. Skil en ad, for at se efter i midten. De fleste bryder sig ikke om at bide i flydende dej...
  Der er ca. syv pandefulde dej.
  Resultat.
  Dejen giver ca. 50 æbleskiver.
  Frysning.
  Kom dem i en pose, og ryst godt efter en time, så de ikke hænger sammen.
  Læg fire i en pyramide i mikroovnen i 90 sekunder, og du har straks hyggemad før skole.
  Erstatningingredienser.
  I stedet for kærnemælk kan man bruge 4 spsk citronsaft eller eddike og skummetmælk for resten.
  Soyamælk duer ikke. Det bliver til væmmelige tofu-kugler.
  Olie eller margarine er ikke så godt som smør. Smagen og stegetemperaturen og duften og bruningen er anderledes.